3 หุ้นส่งออกเทรดคึกคัก สวนกระแสตลาดขาลง กูรูมองรับผลดีบาทอ่อน
3 หุ้นส่งออกเทรดคึกคัก สวนกระแสตลาดขาลง กูรูมองรับผลดีบาทอ่อน KCE,SVI,TUF วอลุ่มคึกคักเด้งรับผลดีหลังเช้าวันนี้บาทอ่อนค่าอยู่ที่ระดับ 34.05 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 33.99 บาท/ดอลลาร์ โดยเป็นการอ่อนค่าสุดนับตั้งแต่ ก.ย.2552
8 ก.ค. 2558

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.52 น.อยู่ที่ 51.50 บาท บวก 0.25 หรือ 0.49% มูลค่าการซื้อขาย 44.88 ล้านบาท
ราคาหุ้น บริษัท เอสวีไอ จำกัด (มหาชน) หรือ SVI ณ เวลา 11.52 น.อยู่ที่ 4.30 บาท บวก 0.06 หรือ 1.42% มูลค่าการซื้อขาย 15.33 ล้านบาท
ราคาหุ้น บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ณ เวลา 11.52 น.อยู่ที่ 20.50 บาท บวก 0.50 หรือ 2.50% มูลค่าการซื้อขาย 56.08 ล้านบาท ขณะที่ดัชนีหุ้นไทยโดยรวมลบ 0.51%
บล.เอเซีย พลัส คาดปัญหากรีซพร้อมจะกลับมากดดันตลาดได้ แม้ระยะสั้นอาจจะผ่อนคลายลง และในภาวะที่เงินบาทอ่อนค่าแตะ 34 บาทต่อดอลลาร์ แนะเลือกหุ้นที่ได้ประโยชน์จากสถานการณ์นี้คือ RCL, HANA, TUF
พร้อมคาดกลุ่มชิ้นส่วนอิเล็กทรอนิกส์กำไรไตรมาส 3/58 จะทำระดับสูงสุดของปีเช่นกัน จากเป็นช่วงฤดูกาลส่งออกของอุตสาหกรรมชิ้นส่วนฯ ทั่วโลกอย่างเต็มที่ โดยเฉพาะอุปกรณ์ประเภทสมาร์ทโฟน, ผลิตภัณฑ์ Data center และผลิตภัณฑ์เครื่องช่วยการได้ยิน (Hearing aids) เลือก HANA([email protected]) เป็น top pick มี upside สูงถึง 23% ส่วน KCE ([email protected]) มี upside ราว 17%
บล.ดีบีเอส วิคเคอร์ส ประเมิน KCE เติบโตตามการขยายกำลังการผลิต และระยะสั้นได้รับประโยชน์จากบาทอ่อน ทั้งนี้บริษัทอยู่ในช่วงขยายกำลังการผลิตที่โรงงานแห่งใหม่ ทำให้รายได้จะเติบโตเฉลี่ยปีละ 10-15% ในช่วงปี 57-60
สำหรับแนวโน้มผลประกอบการไตรมาส 2/58 คาดว่าจะดีขึ้นทั้งจากช่วงเดียวกันของปีก่อนและจากไตรมาสก่อนเพราะอัตราการใช้กำลังการผลิตของโรงงานใหม่เพิ่มขึ้นสู่ระดับคุ้มทุนแล้ว (ที่ราว 50-60%) จากที่ใช้กำลังการผลิตเพียง 30% ในไตรมาส 1/58 การอ่อนค่าของเงินบาทเป็นบวกกับ KCE ด้วย 
เนื่องจากมีรายได้สุทธิในรูปเงินตราต่างประเทศ แนะนำซื้อ ราคาพื้นฐาน 60 บาท โดยชื่นชอบที่มีแผนหนุนการเติบโตต่อเนื่องในระยะ 3 ปีข้างหน้า
บล.เคที ซีมิโก้ แนะนำเก็งกำไรKCE เป้าหมายพื้นฐาน 57.00 บาทเล่นเก็งกำไรสั้นตามค่าเงินบาทที่อ่อนค่า ดีต่อหุ้นกลุ่มส่งออก มองแนวโน้มกำไรเติบโตต่อเนื่องไปจนอีก 3 ปีข้างหน้า โดย consensus คาดกำไรสุทธิเติบโตเร่งขึ้นในปี 58-60 ที่ 6% 15% และ 20% ตามลำดับ โดยปีนี้จะได้แรงหนุนจาก โรงงานใหม่ ที่จะดำเนินการได้เต็มที่ในไตรมาส 4/58 ซึ่ง คาดจะเห็นอัตรากำไรขั้นต้นค่อยๆ ดีขึ้นในไตรมาสนี้เป็น
บล.เคเคเทรด มองหุ้นได้ประโยชน์จากเงินบาทอ่อนค่า (KCE, SVI, SAPPE)
ทั้งนี้ เช้าวันนี้ นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.05 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 33.99 บาท/ดอลลาร์ โดยเป็นการอ่อนค่าสุดนับตั้งแต่ ก.ย.2552
ล่าสุดเงินบาทอ่อนค่าไปอยู่ที่ 34.10 บาท/ดอลลาร์ โดยวันนี้เงินบาทยังมีโอกาสอ่อนค่าได้ต่อ ตามค่าเงินยูโรที่อ่อนค่าลงต่อเนื่องจากความกังวลปัญหาวิกฤติการเงินของกรีซ ในขณะที่สกุลเงินดอลลาร์แข็งค่าขึ้นหลังจากตัวเลขเศรษฐกิจสหรัฐออกมาดี
“บาทคงอ่อนค่าต่อตามทิศทางของยูโร เพราะยังกังวลปัญหาของกรีซที่ยังไม่มีความแน่นอน ขณะที่ดอลลาร์ก็แข็งค่าเมื่อเทียบกับยูโร เพราะตัวเลขเศรษฐกิจออกมาดี” นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 33.95-34.10 บาท/ดอลลาร์ และให้แนวต้านสำคัญไว้ที่ 34.30 บาท/ดอลลาร์